F-liiga (naiset)

F-liiga on salibandyn naisten korkein sarjataso Suomessa. Aikaisempaa nimeä Naisten Salibandyliiga on käytetty kaudesta 2000–2001 lähtien, mutta Suomen mestaruudesta on pelattu jo kaudesta 1988–1989 asti. Nykyinen nimi F-liiga otettiin käyttöön keväällä 2020 liigan brändiuudistuksen yhteydessä. F-liigassa pelaa 16 joukkuetta kahdessa tasolohkossa; NLA- ja NLB.

Sarjajärjestelmä

Runkosarja 
Runkosarja pelataan kahdessa tasolohkossa (A-lohko ja B-lohko), joissa molemmissa pelaa kahdeksan joukkuetta. Runkosarjassa pelataan kolminkertainen sarja, eli jokainen joukkueen pelaa 21 ottelua. Edellisen kauden kilpailullisen menestyksen perusteella lohkon neljä parasta joukkuetta pelaa 11 kotiottelua, muilla kotiotteluita on 10.

Playoffs-karsinnat  

A-lohkon 7. ja 8. sijoittuneet joukkueet karsivat B-lohkon 1. ja 2. sijoittuneiden joukkueiden kanssa kahdesta viimeisestä paikasta playoffseihin sekä paikasta A-lohkoon kaudeksi 2022-23. Otteluparit ovat (paras viidestä, kotietu ensin mainitulla) : A-lohkon 7. – B-lohkon 2.
B-lohkon 1. – A-lohkon 8.

Pudotuspelit 
Puolivälierissä runkosarjan voittaja saa valita vastustajansa runkosarjassa 5.-6. sijoittuneista sekä pudotuspelikarsintojen voittajista. Runkosarjan 2. sijoittunut saa valita vastustajansa valitsematta jääneistä, seuraavaksi runkosarjan 3. sijoittunut ja runkosarjan 4. sijoittuneelle jää vastustajaksi valitsematta jäänyt joukkue.

Välierissä ja finaaleissa otteluparit muodostuvat sijoitussarjan sijoitusten mukaan, paras vs. heikoin jne. Kotietu ottelusarjoissa on aina sijoitussarjassa paremmin menestyneellä.

Välierien voittajat kohtaavat finaaleissa ja häviäjät pronssiottelussa. Puolivälierät ja välierät pelataan paras viidestä ja finaalit paras seitsemästä. Pronssista pelataan ainoastaan yksi ottelu.

Karsinnat 

Liigakarsinnan 1. vaiheessa B-lohkon sijoille 5.-8. sijoittuneet joukkueet pelaavat sarjassa säilymisestä.

B-lohkon 5. – B-lohkon 8.
B-lohkon 6. – B-lohkon 7.

Ottelusarjat pelataan paras viidestä, kotietu ensin mainitulla. Voittaja säilyy sarjassa ja häviäjä jatkaa karsinnan 2. vaiheeseen.

Liigakarsinnan 2. vaiheessa 1. vaiheen häviäjät karsivat F-liigapaikasta naisten 1. divisioonan nousukarsinnan 1. ja 2. sijoittuneita joukkueita vastaan.

Joukkueiden järjestys sarjassa 
Joukkueiden järjestys määräytyy toisin, kuin turnausmuotoisissa sarjoissa. Joukkueiden paremmuus runkosarjassa määräytyy saavutettujen pisteiden perusteella. Tasapisteissä joukkueiden paremmuus määräytyy seuraavassa järjestyksessä:
 Varsinaisella peliajalla voitetut ottelut
 Koko sarjan maaliero, eli tehdyt maalit miinus päästetyt maalit
 Koko sarjassa tehdyt tehdyt maalit
 Keskinäisissä otteluissa saavutetut pisteet
 Keskinäisten otteluiden maaliero, eli keskinäisissä otteluissa tehdyt maalit miinus päästetyt maalit
 Keskinäisissä otteluissa tehdyt maalit
 Arpa

Joukkueet 2022–2023 

Lohko A

Lohko B

Entiset joukkueet 
 Jyväskylä: O2-Jyväskylä, Happee, S.C. Blues, BET
 Hämeenlinna: Steelers, m/s ICS, Kipinä
 Helsinki: M-Team, Erä III, Erä II, Erä I, SSV, Pelipeikot, HIFK, Idän Traktor, Team Visa, Paksu Bertta, SaPa, Top Gun, Synkkä Uhma, S.C. Dalmac, Ylhäs
 Lappeenranta: JoKa
 Lohja: LoSB, Horman Hiisi
 Kotka: Crackers
 Kajaani: Papas
 Lahti: Pelicans SB
 Vantaa: SB Vantaa, Tiikerit, KorsKa, VFT
 Kaarina: Sheriffs
 Seinäjoki: SPV
 Espoo: Indians, Oilers
 Joensuu: TuuU, Josba, JoYUS
 Huittinen: SBS Rupu
 Oulu: Merikoski SBT, OLS, Pöllöt SBT
 Maarianhamina: PE Åland, PAF Elit, VÅSC
 Kerava: Playgirls, KeNo
 Turku: FBC Turku, TuNMKY
 Riihimäki: S.C. Top
 Tampere: Manse United

Kaikkien aikojen mitalikolmikot

Naisten Salibandyliigan ennätyksiä 
Naisten Salibandyliigan ennätykset kauden 2014–2015 alussa.
 Yhden kauden maaliennätys on 56, jonka teki Eliisa Alanko kaudella 2012–2013
 Yhden kauden syöttöpiste-ennätys on 39, jonka teki Elina Kujala kaudella 2013–2014
 Yhden kauden tehopiste-ennätys on 83 (44+39), jonka teki Elina Kujala kaudella 2013–2014
 Yhden kauden jäähyennätys on 56 minuuttia, jonka teki Minna Sarajuuri kaudella 1994–1995
 Yhden ottelun piste-ennätys on 11 (10+1), jonka teki Mira Wickman kaudella 2013–2014
 Eniten mestaruuksia pelaajista on voittanut Kati Suomela, jolla on 8 mestaruutta
 Eniten mestaruuksia seuroista on voittanut Classic, jolla on 7 mestaruutta
 Eniten katsojia ottelussa: 1 039 katsojaa; NST - Classic, 4. finaali (7.4.2006)

Lähteet

Aiheesta muualla 
 Naisten Salibandyliigan virallinen sivu 

Salibandyliiga
Suomen salibandysarjat